als_Latn dik_Latn sag_Latn
Argjentinasi fillon të mendojë menjëherë për ndeshjen e radhës, atë kundër Realit të Madridit, ku ka thënë se rëndësi kanë tre pikët edhe pse kjo ndeshje nuk është vendimtare për titullin
Tashmë që llogaritë në Champions League u mbyllën me një fitore 3-1 ndaj Ajaksit, Lionel Mesi mendon për “El Clasico”-n e parë sezonal që do të luhet këtë fundjavë ne “Santiago Bernabeu”. Sulmuesi argjentinas kërkon një tjetër sukses në përballjen e gjigandëve të Spanjës, duke theksuar se nuk është rekordi i Zarras ai që i intereson por suksesi në fushën e rivalëve “Merengues”. “Do të shkojmë aty për të dhënë maksimumin dhe për të kërkuar fitoren. Është një sfidë që nuk do të vendosë fatet e kampionatit, por ne duam të zhvillojmë një ndeshje pozitive. Më intereson fitorja dhe jo rekordi i Zarras”. Me Nejmar në sulm, numri 10 ka gjetur një dimension të ri, sepse dy lojtarët e skuadrës katalanase nuk mungojnë në takimin me golin që prej shumë javësh. “Po ecim në të njëjtin drejtim për objektivat që ka skuadra. Sa herë që zbresim në fushë ne japim më të mirën për Barcelonën”. Në fund, argjentinasi bën edhe një koment për Luis Suarez, i cili do të jetë në dispozicion të trajnerit Luis Enrike pas 4 muajve pezullim. “Jemi vërtet të lumtur për rikthimin e Suarez. Kaloi një periudhë shumë të vështirë sepse mungesa në fushën e lojës ndikon shumë në formën e një lojtari.
Nejmar- Nejmar ka lavdëruar bashkëlojtarin e tij te Barcelona, Lionel Mesi, duke thënë se ai mendon më shpejt se çdokush tjetër në botën e futbollit. Barca mbrëmë shënoi fitore 3-1 ndaj Ajaksit në Camp Nou, me të dy që shënuan nga një gol. “Ajo çfarë ne po bëjmë është të ndihmojmë ekipin të shënojë gola me pasimet tona. Mesi është më i miri, ai mendon më shpejt se çdokush tjetër në futboll. Në përgjithësi, skuadra bëri një futboll të shkëlqyeshëm”, ka thënë Nejmar.
Suarez gati për debutimin e ëndrrave
Luis Suarez bëhet gati për të debutuar me Barcelonën në një takim ëndrrash, pikërisht në “El Classico”-n e parë të sezonit në “Santiago Bernabeu”. Një ditë para sfidës më të ndjerë të futbollit spanjoll, sulmuesit uruguaian i përfundon pezullimi i dhënë nga FIFA për shkak të kafshimit ndaj Xhorxho Kielinit, ndaj Luis Enrike do të ketë një armë plus ndaj rivalit më të madh në futbollin spanjoll. Sigurisht që nuk mund të thuhet me bindje të plotë nëse 27-vjeçari do të jetë titullar, i sigurt është fakti se ai do të grumbullohet nga Enrike për këtë përballje të zjarrtë. Një ditë pas fitores 3-1 më Ajaksin e Amsterdamit në Champions League, Suarez u shfaq shumë i karikuar në stërvitje, me dëshirën e madhe për të lënë shenjë në “El Classico”-n e tij të parë. Përkrah Mesit dhe Nejmar, Suarez do të jetë pjesë e një tredhëmbëshi shkatërrimtar për çdo kundërshtar. Në seancën e fundit shenja të mira dha edhe Adriano, ndërsa Dagllas dhe Vermalen bënë ushtrime specifike. Nga Barcelona B, Enrike kishte thirrur Munir, Sandro, Samper, Gumbau, Adama e Diagne. Pavarësisht fitores me Ajaksin, katalanasit janë e kanë mendjen te “El Classico”, ku do të kërkojnë të marrin një fitoren për të thelluar diferencën me rivalët kryesorë për titull.
Junajtid në bisedime të avancuara me Dani Alvesh
Mediat britanike pretendojnë se Mançester Junajtid është shumë pranë arritjes së një marrëveshje me mbrojtësin e Barcelonës, Dani Alvesh. Sipas “Metro” dy klubet janë në bisedime të avancuara mes tyre dhe nuk përjashtohet mundësia që Dani Alvesh të transferohet në janar tek Mançester Junajtid. Sipas të njëjtës gazetë ka qenë vetë Dani Alvesh që i ka kërkuar klubit të tij të largohet në merkaton e dimrit. Sakaq vetë trajneri i Junajtidit, Luis Van Gal ka dhënë pëlqimin e tij për afrimin në skuadër të brazilianit.
Fabregas kapiten i Çelsit pas Territ
Trajneri i Çelsit, Zhoze Murinjo ka prekur edhe më shumë në plagë tifozët e Arsenalit, duke lënë të hapur mundësinë që Çesk Fabregas në të ardhmen të mbajë shiritin e kapitenit të “Bluve”. Fabregas iu bashkua Çelsit në merkaton e verës dhe deri më tani ka treguar në një formë të jashtëzakonshme duke bërë për vete të gjithë. Spanjolli ka treguar personalitet të jashtëzakonshëm në fushë, ndaj trajneri Zhoze Murinjo ka lënë të kuptohet se spanjolli mund të jetë pasuesi i Xhon territ si kapiten tek Çelsi. Murinjo ka mbetur i mrekulluar nga paraqitja e bërë nga Fabregas dhe në një intervistë të dhënë për “ITV” ai ka deklaruar se tani ka arritur të kuptojë për se bregas që në moshë fare të re ka qenë kapiten i Arsenalit. “Fabrgeas është një djalë më i mirë nga çfarë e kisha menduar. Ai është një djalë fantastik sikurse dhe një profesionist i shkëlqyer. Tani e kuptoj se në moshën 19, 20 apo 21 vjeç ai ishte kapiten i Arsenalit”, ka thënë Murinjo. Xhon Terri nga ana e tij përballë Palasit të shtunën e kaluar në kampionat ka luajtur takimin numër 500 me fanellën e Çelsit. Por me 33 vite mbi supe ai po kalon ditët e fundit si kapiten i Çelsit. Dhe nuk është çudi nëse ai do t’ia kalojë shiritin e kapitenit pikërisht mesfushorit spanjoll. “Për sa kohë të jem trajneri i Çelsit, shiriti i kapitenit do t’i shkojë një lojtari që ka dhënë kontributin e tij për shumë vite në këtë skuadër. Por ndonjëherë mund të ketë dhe ndryshime”, ka thënë trajneri i Çelsit.
als_Latn als_Latn als_Latn als_Latn als_Latn als_Latn als_Latn als_Latn als_Latn